
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 880 

14 Ιουνίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έκδοση αποφάσεως για την έγκριση μίσθωσης λεω¬ 
φορείων για τη μεταφορά φοιτητών Πανεπιστημίου 


Πατρών. 1 

Τροποποίηση της αρ. Φ5/66369/Β3/15.10.2003 υπουρ¬ 
γικής απόφασης «Μεταφορά φοιτητών Πανεπιστη¬ 
μίου Πάτρας». 2 

Τροποποίηση της Β1/816/15.11.1993 (ΦΕΚ 869/ 
26.11.1993, τ.Β') υπουργικής απόφασης Έγκριση 
Π.Μ.Σ. του Τμήματος Πολιτικών Μηχανικώντης Πο¬ 
λυτεχνικής Σχολής του Πανεπιστημίου Πατρών" 


όπως τροποποιήθηκε με τις Φ.711/50/Β7/365 (ΦΕΚ 
562/ 28.6.1995, τ.Β'), Β7/342/13.8.1998 (ΦΕΚ 
942/2.9.1998 τ.Β') και 17504/Β7/12.5.2003 (ΦΕΚ 


673/30.5.2003, τ.Β') υπουργικές αποφάσεις. 3 

Μετατροπή θέσης κλάδου γιατρών ΕΣΥ, στο Γενικό 

Νοσοκομείο Θεσ/νίκης «ΑΓ. ΠΑΥΛΟΣ». 4 

Όροι απασχόλησης ασκουμένων μαθητών - σπουδα¬ 
στών και καταρτιζομένων του Οργανισμού Τουρι¬ 
στικής Εκπαίδευσης και Κατάρτισης (Ο.Τ.Ε.Κ.). 5 

Άδεια άσκησης του λειτουργήματος του Δημοσιογρά¬ 
φου σε Ειδικό Συνεργάτη του Πολιτικού Γραφείου 

του Υπουργού Τουρισμού Δ. Αβραμόπουλου. 6 

Άδεια άσκησης του λειτουργήματος του Μηχανολόγου- 
Μηχανικού Σε Ειδικό Συνεργάτη του Πολιτικού Γ ρα¬ 
φείου του Υπουργού Τουρισμού Δ. Αβραμόπουλου. 7 


ΑΠΟΦΑΣΕΙ Σ 

Αριθ. Φ.5/39816/Β3 (1) 

Έκδοση αποφάσεως για την έγκριση μίσθωσης λεωφορεί¬ 
ων για τη μεταφορά φοιτητών Πανεπιστημίου Πατρών. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις της παρ. 11 του αρθρ. 1 του Ν. 
2083/1992, όπως αυτή έχει προστεθεί με την παρ. 4 του 
άρθρου 3του Ν. 3027/2002 (ΦΕΚ. 152 Α'). 


β) Τις διατάξεις του αρθρ. 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» (Α 137), όπως προ¬ 
στέθηκε με το αρθρ. 27 του Ν. 2081/1992 (Α 154) καιτρο- 
ποποιήθηκε με τη διάταξη του εδαφίου α της παρ. 2 του 
αρθρ. 1 του Ν. 2469/1997 (Α38). 

γ) Την αριθμ. 14650/ΔΙΟΕ85/17.3.2004 Κοινή απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτων των Υφυπουργών 
Οικονομίας και Οικονομικών». (Β 519) 
δ) Την αρ. ΣΤ5/37876/26.4.2004 κοινή απόφαση του 
Πρωθυπουργού και της Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων Υφυπουρ¬ 
γού του Υπουργείου Εθνικής Παιδείας και Θρησκευμά¬ 
των». (Β' 608) 

ε) Την πρόταση της Συγκλήτου του Πανεπιστημίου Πά¬ 
τρας (συνεδρίαση 364/21.1.2004). 

στ) Τα αρ. 1541/2.2.2004 και 6277/29.4.2004 έγγραφα 
του Πανεπιστημίου Πάτρας. 

Εγκρίνουμε: 

Ναπροβείτο Πανεπιστήμιο Πατρών στη σύναψη συμβά¬ 
σεων μίσθωσης λεωφορείων με φυσικά ή νομικά πρόσωπα 
οιασδήποτε μορφής που έχουν νόμιμη άδεια, για τη μετα¬ 
φορά των φοιτητών από τον τόπο διαμονής (πόλη Πά¬ 
τρας), προς τους χώρους εκπαιδεύσεως της Πανεπιστημι- 
ούπολης και αντιστρόφως, για ολόκληρο το διδακτικό 
έτος 2004-2005, (δηλαδή από 1.9.2004 μέχρι 30.6.2005). 

Οι συμβάσεις μίσθωσης των λεωφορείων συνάπτονται 
μετά από διενέργεια δημόσιου μειοδοτικού διαγωνισμού, 
σύμφωνα με τις κείμενες διατάξεις. 

Η δαπάνη μεταφοράς των φοιτητών που προκαλείται 
απάτην κατάτα ανωτέρω μίσθωση των λεωφορείων ανέρ¬ 
χεται στο ποσό των 1.080.000 ΕΥΡΩ (ένα εκατομμύριο 
ογδόντα χιλιάδες ΕΥΡΩ) περίπου και εκτιμάται ότι θα κα¬ 
λυφθεί κατά ένα μέρος της (περίπου 40%) από την πώλη¬ 
ση καρτών απεριορίστων διαδρομών στους φοιτητές και 
κατά το υπόλοιπο (περίπου 60%) από τις πιστώσεις του 
τακτικού προϋπολογισμού του Ιδρύματος (ΚΑ 0815) των 
οικονομικών ετών 2004-2005, χωρίς αύξηση της κρατικής 
επιχορήγησης προς το εν λόγω Πανεπιστήμιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

Π. ΔΟΥΚΑΣ ΣΠ. ΤΑΛΙΑΔΟΥΡΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Φ.5/39814/Β3 (2) 

Τροποποίηση της αρ. Φ5/66369/Β3/15.10.2003 υπουργι¬ 
κής απόφασης «Μεταφορά φοιτητών Πανεπιστημίου 
Πάτρας». 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις της παρ. 11 του αρθρ. 1 του Ν. 
2083/1992, όπως αυτή έχει προστεθεί με την παρ. 4 του 
άρθρου 3του Ν. 3027/2002 (ΦΕΚ. 152Α'). 

β) Τις διατάξεις του αρθρ. 29 Α του Ν. 1558/1985 «Κυ¬ 
βέρνηση και Κυβερνητικά Όργανα» (Α 137), όπως προ¬ 
στέθηκε με το αρθρ. 27 του Ν. 2081/1992 (Α 154) και τρο¬ 
ποποιήθηκε με τη διάταξη του εδαφίου α της παρ. 2 του 
αρθρ. 1 του Ν. 2469/97 (Α38). 

γ) Την αριθμ. 14650/ΔΙΟΕ85/17.3.2004 Κοινή απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτωντων Υφυπουργών 
Οικονομίας και Οικονομικών». (Β 519) 
δ) Την αρ. ΣΤ5/37876/2004 κοινή απόφαση του Πρωθυ¬ 
πουργού και της Υπουργού Εθνικής Παιδείας και Θρη¬ 
σκευμάτων «Καθορισμός αρμοδιοτήτων Υφυπουργού 
του Υπουργείου Εθνικής Παιδείας και Θρησκευμάτων». 
(Β' 608) 

ε) Την πρόταση της Συγκλήτου του Πανεπιστημίου Πά¬ 
τρας (συνεδρίαση 356/25.6.2003). 
στ) Τηναρ. Φ5/66369/Β3/15.10.2003 υπουργική απόφαση, 
ζ) Τα αρ. 1540/2.2.2004 και 6276/29.4.2004 έγγραφα 
του Πανεπιστημίου Πάτρας, αποφασίζουμε: 

Τροποποιούμε την ανωτέρω αναφερόμενη απόφαση 
ως ακολούθως: 

Α. Στην παράγραφο 1 ορίζουμε ως χρόνο της σύμβασης 
μίσθωσης λεωφορείων για τη μεταφορά φοιτητών το χρο¬ 
νικό διάστημα από 1ης Ιανουάριου έως 15 Ιουλίου 2004. 
(ακαδημαϊκό έτος 2003-2004) αντί του χρονικού διαστή¬ 
ματος Ιανουάριος-Ιούνιος 2004. (ακαδημαϊκό έτος 2003- 
2004). 

Β. Στην παράγραφο 3 το τελευταίο εδάφιο αντικαθίστα¬ 
ται ως ακολούθως: «Η εν λόγω δαπάνη κατά το μέχρι 
15.7.2004 χρονικό διάστημα εκτιμάται να καλυφθεί κατά 
το ένα μέρος της (περίπου 40%) από την πώληση καρτών 
απεριορίστων διαδρομών στους φοιτητές και κατά το 
υπόλοιπο (περίπου 60%) από τις πιστώσεις του τακτικού 
προϋπολογισμού του Ιδρύματος (ΚΑ 0815) του οικονομι¬ 
κού έτους 2004, στον οποίο έχει αναγραφεί σχετική πί¬ 
στωση χωρίς αύξηση της κρατικής επιχορήγησης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

Π. ΔΟΥΚΑΣ ΣΠ. ΤΑΛΙΑΔΟΥΡΟΣ 


Αριθ. 42081/Β7 (3) 

Τροποποίηση της Β1/816/15.11.1993 (ΦΕΚ 869/26.11.1993, 
τ.Β') υπουργικής απόφασης Έγκριση Π.Μ.Σ. του Τμή¬ 
ματος Πολιτικών Μηχανικών της Πολυτεχνικής Σχο¬ 
λής του Πανεπιστημίου Πατρών" όπως τροποποιήθη¬ 
κε με τις Φ.711/50/Β7/365 (ΦΕΚ 562/ 28.6.1995, τ.Β'), 
Β7/342/13.8.1998 (ΦΕΚ 942/2.9.1998 τ.Β') και 
17504/Β7/12.5.2003 (ΦΕΚ 673/30.5.2003, τ.Β') υπουρ¬ 
γικές αποφάσεις. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12του Ν.2083/1992 
(ΦΕΚ 159τ.Α') "Εκσυγχρονισμός της Ανώτατης Εκπαίδευ¬ 
σης", του άρθρου 16 παρ. 2 του Ν. 2327/1995 (ΦΕΚ 156 

τ.Α') "Εθνικό Συμβούλιο Παιδείας,.και άλλες διατάξεις" 

καιτου άρθρου 5παρ 12 γτου Ν. 2916/2001 (ΦΕΚ 114τ.Α') 
"Διάρθρωση της ανώτατης εκπαίδευσης και ρύθμιση θε¬ 
μάτων του τεχνολογικού τομέα αυτής". 

2. Τις διατάξεις του άρθρου 29 Α'του Ν. 1558/1985 (ΦΕΚ 
137τ.Α') "Κυβέρνηση και Κυβερνητικά Όργανα", όπως αυ¬ 
τό προστέθηκε με το άρθρο 27 του Ν. 2081/1992 (ΦΕΚ 

154 τ.Α') "Ρύθμιση του θεσμού των επιμελητηρίων.και 

άλλες διατάξεις" καιαντικαταστάθηκε με την παράγραφο 
2 ατού άρθρου 1 του Ν. 2469/1997 (ΦΕΚ38τ.Α') "Περιο¬ 
ρισμός και βελτίωση της αποτελεσματικότητας των κρα¬ 
τικών δαπανών και άλλες διατάξεις". 

3. Την αριθ. 37876/ΣΤ5 (ΦΕΚ 608 τ. Β726.4.2004) κοινή 
απόφαση του Πρωθυπουργού και της Υπουργού Εθνικής 
Παιδείας και Θρησκευτικών "Καθορισμός αρμοδιοτήτων 
Υφυπουργών του Υπουργείου Εθνικής Παιδείας και Θρη¬ 
σκευμάτων". 

4. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη εις βάρος του κρατικού προ¬ 
ϋπολογισμού, σύμφωνα με την διάταξη της παραγράφου 
4 του άρθρου 1 του Ν. 2469/1997 (ΦΕΚ 38 τ.Α') "Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις". 

5. Το απόσπασμα πρακτικών της Γ.Σ.Ε.Σ. του Τμήματος 
Πολιτικών Μηχανικών του Πανεπιστημίου Πατρών (συνε¬ 
δρία: 6η/22.1.2004). 

6. Το απόσπασμα πρακτικών της Συγκλήτου με Ειδική 
Σύνθεση του Πανεπιστημίου Πατρών (συνεδρία: 367η/ 
10.3.2004), αποφασίζουμε: 

Τροποποιούμε την Β1/816/15.11.1993 (ΦΕΚ 869/ 
26.11.1993 τ.Β') υπουργική απόφαση "Έγκριση ΠΜΣτου 
Τμήματος Πολιτικών Μηχανικών της Πολυτεχνικής Σχο¬ 
λής του Πανεπιστημίου Πατρών" όπως τροποποιήθηκε με 
τις Φ.711/50/Β7/365 (ΦΕΚ 562/28.6.1995 τ.Β'), Β7/342/ 
13.8.1998 (ΦΕΚ942/2.9.1998τ.Β') και 17504/Β7/12.5.2003 
(ΦΕΚ 673/30.5.2003τ.Β') υπουργικές αποφάσεις, ως εξής: 

Το άρθρο 3 "Μεταπτυχιακοί Τίτλοι" αντικαθίσταται ως 
εξής: 

Το Π.Μ.Σ. οδηγεί στην απονομή 
(α) Μεταπτυχιακού Διπλώματος Ειδίκευσης Πολιτικού 
Μηχανικού στις κατευθύνσεις: 

(ί) Αντισεισμικού Σχεδιασμού Κατασκευών, 

(ϋ) Γεωτεχνικής Μηχανικής, 

(ίϋ) Υδατικών Πόρων και Περιβάλλοντος και 
(ίν) Συγκοινωνιών, Διαχείρισης Εργων και Σχεδιασμού 
του Χώρου και 

(β) Διδακτορικού Διπλώματος στην Επιστήμη του Πολι¬ 
τικού Μηχανικού. 

Το άρθρο 4 "Κατηγορίες Πτυχιούχων" αντικαθίσταται 
ως εξής: 

Στο Π.Μ.Σ. γίνονται δεκτοί πτυχιούχοι Τμημάτων Πολι¬ 
τικών Μηχανικών ή άλλων Τμημάτων Μηχανικών των Πα¬ 
νεπιστημίων της ημεδαπής ή ομοταγών ιδρυμάτων της 
αλλοδαπής καθώς και πτυχιούχοι Τμημάτων Τ.Ε.Ι. σύμ¬ 
φωνα με τις προϋποθέσεις του άρθρου 5 του Ν. 2916/ 
2001. Η Γ.Σ.Ε.Σ. μετά από εισήγηση της Συντονιστικής 
Επιτροπής του Π.Μ.Σ. καθορίζει, κατά περίπτωση, πρό¬ 
σθετες υποχρεώσεις παρακολούθησης και επιτυχούς 
εξέτασης σε προπτυχιακά μαθήματα για τους υποψηφί¬ 
ους που δεν είναι Πολιτικοί Μηχανικοί πτυχιούχοι Πανεπι¬ 
στημίων. 

Η προηγούμενη λήψη Μεταπτυχιακού Διπλώματος Ει¬ 
δίκευσης δεν αποτελεί προϋπόθεση για την απόκτηση Δι¬ 
δακτορικού Διπλώματος. 

Το άρθρο 5 "Χρονική Διάρκεια" αντικαθίσταται ως εξής: 

Η διάρκεια του Π.Μ.Σ. για απονομή του Μεταπτυχιακού 
Διπλώματος Ειδίκευσης είναι τουλάχιστον ένα πλήρες 
ακαδημαϊκό έτος και για απονομή Διδακτορικού Διπλώ¬ 
ματος είναι τουλάχιστον έξι διδακτικά εξάμηνα. 

Το άρθρο 6 "Πρόγραμμα Μαθημάτων" αντικαθίσταται 
ως εξής: 

Α. Γενικά 

1. Οι κύριες υποχρεώσεις των μεταπτυχιακών φοιτητών 
είναι η παρακολούθηση μεταπτυχιακών μαθημάτων και η 
εκτέλεση ερευνητικού έργου. Επιπλέον, οι μεταπτυχιακοί 
φοιτητές συμμετέχουν στις γενικές δραστηριότητες του 
Π.Μ.Σ. (π.χ. σεμινάρια, ειδικές διαλέξεις, ενημέρωση επί 
θεμάτων ερευνητικής μεθοδολογίας) και συμβάλλουν 
στις εκπαιδευτικές διαδικασίες του Τμήματος. 

2. Η ερευνητική ενασχόληση των μεταπτυχιακών φοιτη- 
τώνπεριλαμβάνειτη συστηματική ενημέρωσήτους σε θέ¬ 
ματα ερευνητικής μεθοδολογίας (χρήση βιβλιοθήκης, βά¬ 
σεων δεδομένων, υπολογιστικής υποδομής του Τμήμα¬ 
τος κ.α.) και την εκτέλεση έρευνας που οδηγεί, κατά 
περίπτωση, στη συγγραφή Διατριβής Διπλώματος Ειδί¬ 
κευσης ή στη συγγραφή Διδακτορικής Διατριβής. 

3. Τα μεταπτυχιακά μαθήματα έχουν διάρκεια δεκα¬ 
τριών διδακτικών εβδομάδων. Κάθε μάθημα αντιστοιχεί 
σε τρεις διδακτικές μονάδες (βλέπε άρθρο 24, Ν.1268/ 
1982) που περιλαμβάνουν διδασκαλία και, κατά περίπτω¬ 
ση, εργαστηριακή άσκηση και εργασίες πεδίου. 

Β. Μεταπτυχιακό Δίπλωμα Ειδίκευσης 

Οι φοιτητές που εγγράφονται για Μεταπτυχιακό Δίπλω¬ 
μα Ειδίκευσης υποχρεούνται να παρακολουθήσουν και 
να εξεταστούν επιτυχώς σε οκτώ εξαμηνιαία μαθήματα 
μιας κατεύθυνσης, χωρίς δυνατότητα μείωσης του αριθ¬ 
μού αυτού, οι τίτλοι των οποίων ανά κατεύθυνση είναι οι 
κάτωθι: 

Κατεύθυνση Αντισεισμικού Σχεδιασμού Κατασκευών 

1. Προχωρημένη Μηχανική Κατασκευών 

2. Σεισμική Μηχανική και Αντισεισμικές Κατασκευές 

3. Θεωρία Ταλαντώσεων και Εφαρμογές στις Κατα¬ 
σκευές 

4. Δυναμική Ανάλυση Κατασκευών με τη Μέθοδο των 
Πεπερασμένων Στοιχείων 

5. Τεχνική Σεισμολογία 

6. Στοχαστική Δυναμική των Κατασκευών 

7. Αντισεισμικός Σχεδιασμός Κατασκευών Ο/Σ 

8. Αντισεισμικός Σχεδιασμός Μεταλλικών Κατασκευών 


9. Προηγμένα Υλικά σε Τεχνολογίες Επισκευών και Ενι¬ 
σχύσεων 

10. Ανασχεδιασμός Υφισταμένων Κατασκευών 

11. Συστήματα Σεισμικής Προστασίας Κατασκευών 

12. Πειραματικές Μέθοδοι Σεισμικής Μηχανικής 

13. Αντισεισμικός Σχεδιασμός Ειδικών Κατασκευών 

14. Εδαφοδυναμική και Δυναμική Θεμελιώσεων 

15. Εφαρμοσμένα Μαθηματικά 
Κατεύθυνση Γεωτεχνικής Μηχανικής 

1. Προχωρημένη Εδαφομηχανική 

2. Αριθμητικές Μέθοδοι στη Γεωτεχνική Μηχανική 

3. Εισαγωγή στη Βραχομηχανική 

4. Βραχομηχανική 

5. Δυναμική του Εδάφους 

6. Γεωτεχνική Σεισμική Μηχανική 

7. Γ εωτεχνική Έρευνα και Μετρήσεις 

8. Αντιστηρίξεις Βαθιών Εκσκαφών - Βαθιές Θεμελιώ¬ 
σεις 

9. Βελτιώσεις και Ενισχύσεις Εδαφών 

10. Γεωσυνθετικά 

11. Ροές σε Πορώδη Μέσα 

12. Γεωτεχνική Περιβαλλοντική Μηχανική 

13. Τεχνική Σεισμολογία 

14. Εφαρμοσμένα Μαθηματικά 

15. Ειδικά Θέματα Γεωτεχνικής Μηχανικής I 

16. Ειδικά Θέματα Γεωτεχνικής Μηχανικής II 
Κατεύθυνση Υδατικών Πόρων και Περιβάλλοντος 

1. Υδρομηχανική 

2. Υπολογιστική Ρευστομηχανική 

3. Διαχείριση Υδατικών Πόρων 

4. Περιβαλλοντική Υδραυλική 

5. Προσομοίωση Ποιότητας Επιφανειακών Υδάτων 

6. Υδροδυναμική Κόλπων και Ταμιευτήρων 

7. Έργα Προστασίας Ακτών 

8. Υπόγεια Υδατα 

9. Φαινόμενα Μεταφοράς Ρύπων στο Υπέδαφος 

10. Εξυγίανση Υπόγειων Υδατικών Πόρων με Υδραυλι¬ 
κές και Θερμικές Μεθόδους 

11. Διάθεση Υγρών Αποβλήτων 

12. Προσομοίωση Περιβαλλοντικών Διεργασιών 

13. Προσομοίωση Διεργασιών Ατμοσφαιρικής Ρύπαν- 
σης 

14. Σχεδιασμός Εγκαταστάσεων Καθαρισμού Νερού 

15. Σχεδιασμός Εγκαταστάσεων Επεξεργασίας Λυμά¬ 
των 

16. Εργαστηριακή Ανάλυση και Μελέτη Έργων Προ¬ 
στασίας Περιβάλλοντος 

17. Μελέτες Περιβαλλοντικών Επιπτώσεων Τεχνικών 
Έργων 

18. Διαχείριση Στερεών Αποβλήτων 

19. Χημεία και Μικροβιολογία Περιβάλλοντος 

20. Εφαρμοσμένα Μαθηματικά 

21. Ειδικά Θέματα Υδραυλικής Μηχανικής 

22. Ειδικά Θέματα Περιβαλλοντικής Τεχνολογίας 
Κατεύθυνση Συγκοινωνιών, Διαχείρισης Εργων και Σχε- 

διασμού του Χώρου 

1. Σχεδιασμός Μεταφορών 

2. Θεωρία Κυκλοφοριακής Ροής 

3. Συστήματα Μαζικών Μεταφορών 

4. Αεροδρόμια 

5. Σιδηροδρομική 

6. Δυναμική Απόκριση Οδοστρωμάτων 

7. Διαχείριση Υποδομής Συγκοινωνιακών Έργων 

8. Οικονομική Αξιολόγηση Συγκοινωνιακών Έργων 

9. Προγραμματισμός και Διαχείριση Τεχνικών Έργων 

10. Πληροφοριακά Συστήματα Διαχείρισης Τεχνικών 
Έργων 

11. Επιχειρησιακή Ερευνα 

12. Περιφερειακή Ανάπτυξη και Μεταφορές 

13. Πολεοδομική Δομή και Σχεδιασμός 

14. Γεωγραφικά Συστήματα Πληροφοριών 

15. Τεχνολογία Αναστηλώσεων 

16. Τεχνολογία Παραδοσιακής Αρχιτεκτονικής 

17. Επεξεργασία Γεωδαιτικών δεδομένων 

18. Ειδικά Κεφάλαια Γεωδαισίας 

19. Εφαρμοσμένα Μαθηματικά 

20. Ειδικά Θέματα Συγκοινωνιών και Σχεδιασμού του 
Χώρου 

Γ. Διδακτορικό Δίπλωμα 

Οι φοιτητές που εγγράφονται για Διδακτορικό Δίπλωμα 
και δεν είναι κάτοχοι ΜΔΕ, οφείλουν να εξετασθούν επι- 
τυχώς σε δώδεκα μεταπτυχιακά μαθήματα, ενώ οι φοιτη¬ 
τές που είναι κάτοχοι ΜΔΕ σε τέσσερα μεταπτυχιακά μα¬ 
θήματα. Η υποχρέωση αυτή μπορεί να προσαυξάνεται για 
τους υποψηφίους που δεν είναι Πολιτικοί Μηχανικοί πτυ- 
χιούχοι Πανεπιστημίων, μετά από εισήγηση της Συντονι¬ 
στικής Επιτροπής του ΠΜΣ και απόφαση της ΓΣΕΣ. Επί 
του συνόλου των μεταπτυχιακών μαθημάτων, οκτώ πρέ¬ 
πει να προέρχονται από τη συγκεκριμένη κατεύθυνση της 
Επιστήμης του Πολιτικού Μηχανικού στην οποία εκπονεί¬ 
ται η Διδακτορική Διατριβή. 

Μετά την ολοκλήρωση της υποχρέωσης μεταπτυχια¬ 
κών μαθημάτων, οι υποψήφιοι διδάκτορες υποβάλλονται 
σε ειδική γραπτή και προφορική εξέταση από τηντριμελή 
συμβουλευτική επιτροπή τους. Η επιτροπή εισηγείται στη 
Γ.Σ.Ε.Σ. σχετικά με τη συνέχιση των σπουδών ή την ορι¬ 
στική αποχώρηση από το Π.Μ.Σ. του υποψήφιου διδάκτο¬ 
ρα λαμβάνοντας υπ’ όψη την επίδοσή του στα μεταπτυ¬ 
χιακά μαθήματα, στην ειδική εξέταση και στη διεξαγωγή 
έρευνας. 

Το άρθρο 7 "Αριθμός Εισακτέων" αντικαθίσταται ως 
εξής: 

Ο αριθμός εισακτέων στο πρόγραμμα ορίζεται κατ’ 
ανώτατο όριο σε 30 κατ’ έτος. 

Το άρθρο 8 "Προσωπικό"" αντικαθίσταται ως εξής: 

Το Τμήμα Πολιτικών Μηχανικών διαθέτει σήμερα 30 μέ¬ 
λη Δ.Ε.Π. Οι ανάγκες του ΠΜΣ σε διδακτικό προσωπικό 
αντιμετωπίζονται από το σύνολο των εκάστοτε μελών 
Δ.Ε.Π. 

Το άρθρο 12 "Μεταβατικές Διατάξεις" αντικαθίσταται 
ως εξής: 

Οι μεταπτυχιακοί φοιτητές που έχουν εγγράφει στο 
Π.Μ.Σ. του Τμήματος πριν από την παρούσα τροποποίη¬ 
σή του, συνεχίζουν τις σπουδές τους σύμφωνα με τις υπο¬ 
χρεώσεις και τις διαδικασίες που καθορίζονται με την αρ¬ 
χική εγκριτική Υπουργική Απόφαση όπως έχει τροποποι¬ 
ηθεί και ισχύει κατά την εγγραφή τους. Οι φοιτητές οι 
οποίοι έχουν εγγράφει στο ΠΜΣ για απόκτηση Μεταπτυ¬ 
χιακού Διπλώματος Ειδίκευσης κατά το ακαδημαϊκό έτος 
που προηγείται εκείνου, κατά το οποίο τίθεται σε εφαρ¬ 
μογή η παρούσα τροποποιητική Υπουργική Απόφαση 
μπορούν μετά από αίτησή τους, εισήγηση της Συντονιστι¬ 
κής Επιτροπής του Π.Μ.Σ. και απόφαση της Γ.Σ.Ε.Σ., να 
ενταχθούν στις υποχρεώσεις και διαδικασίες όπως δια¬ 
μορφώνονται με αυτή την Υπουργική Απόφαση. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2004 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθ.Υ4α/128361/03 (4) 

Μετατροπή θέσης κλάδου γιατρών ΕΣΥ, στο Γ ενικό 
Νοσοκομείο ©εσ/νίκης «ΑΓ. ΠΑΥΛΟΣ». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Π. Δ/τος 95 (ΦΕΚ 76/Α/10.3.2000) 
«Οργανισμός του Υπουργείου Υγείας και Πρόνοιας», 
όπως τροποποιήθηκε και συμπληρώθηκε με το Π. Δ/γμα 
299 (ΦΕΚ 240/Α/2000). 

2. Την υπ’ αριθ. Υ1 (ΦΕΚ 513/Β/10.3.2004) Απόφαση του 
Πρωθυπουργού «Μεταβολή τίτλων Υπουργείων και καθο¬ 
ρισμός της σειράς τάξης των Υπουργείων». 

3. Τις διατάξεις της παρ. Ι,του άρθρου 25, του Ν. 1397 
(ΦΕΚ 143/Α/1983). 

4. Τις διατάξεις του Π. Δ/τος 87/1986 (ΦΕΚ32/Α/1986). 

5. Τις διατάξεις της παρ. 4 και 5 του άρθρου 34 του Ν. 
2519/1997 (ΦΕΚ 165/Α/1997). 

6 Τις διατάξεις του άρθρου 11 (παρ. 1), του Ν. 2889/ 
2001 (ΦΕΚ37/Α/2001). 

7. Τις διατάξεις της παρ. 2 του άρθρου 1 του Ν. 2469/ 
1997, ΦΕΚ38/Α/1997 και το γεγονός ότι από τις διατάξεις 
της παρούσας απόφασης δεν προκαλείται δαπάνη σε βά¬ 
ρος του κρατικού προϋπολογισμού. 

8. Την αριθ. 14650/ΔΙΟΕ85, (ΦΕΚ519/Β/17.3.2004) από¬ 
φαση καθορισμού ο αρμοδιοτήτων στους Υφυπουργούς 
Οικονομίας και Οικονομικών. 

9. Το υπ’ αριθ. Π.Δ/γμα 81/2002 (ΦΕΚ 57/Α/02) «Συγχώ¬ 
νευση των Υπουργείων Εθνικής Οικονομίας και Οικονομι¬ 
κών στο Υπουργείο Οικονομίας και Οικονομικών». 

10. Τις διατάξεις του Π.Δ/τος 103 (ΦΕΚ 70/Α/3.3.2004) 
«Περιορισμός της συναρμοδιότηταςτου Υπουργού Εσω¬ 
τερικών, Δημόσιας Διοίκησης και Αποκέντρωσης, κατά 
την έκδοση διοικητικών πράξεων». 

11. Την υπ’ αριθ. 20/5.12.2003 Απόφαση του Δ.Σ. του Α' 
Πε.Σ.Υ.Π. Κεντρικής Μακεδονίας, αποφασίζουμε: 

- Η μία (1) θέση κλάδου γιατρών ΕΣΥ, ειδικότητας Πα¬ 
θολογίας με βαθμό Επιμελητή Α', η οποία έχει συσταθεί με 
την υπ’ αριθ. Α3β/7067/84 (ΦΕΚ 382/Β/84) Απόφαση στο 
Γ.Ν. θεσ/νίκης ΑΓ. ΠΑΥΛΟΣ, μετατρέπεται με την παρού¬ 
σα σε μία (1) θέση του ιδίου κλάδου, ιδίου βαθμού και ει¬ 
δικότητας Παθολογίας ή Καρδιολογίας ή Πνευμονολο- 
γίας ή Αναισθησιολογίας ή Χειρουργικής, στο ίδιο Νοσο¬ 
κομείο. 

Για την κατάληψη θέσης της βαθμίδας Επιμελητή Α' σε 
ΜΕ© εκτός της κατοχήςτου τίτλου μιας (1) των ανωτέρω 
ειδικοτήτων, απαιτείται και η συνδρομή των προϋποθέσε¬ 
ων του άρθρου 84 του Ν. 2071/1992. Με την απόφαση 
προκήρυξης μπορεί να ορίζεται η κατά προτεραιότητα 
κατάταξη των ειδικοτήτων για την ΜΕΟ. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11387 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 2004 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΥΓΕΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝ. ΑΛΛΗΛΕΓΓΥΗΣ 

Π. ΔΟΥΚΑΣ ΝΙΚ. ΚΑΚΛΑΜΑΝΗΣ 

-♦- 

Αριθ. 182 (5) 

Όροι απασχόλησης ασκουμένων μαθητών - σπουδαστών 
και καταρτιζόμενων του Οργανισμού Τουριστικής Εκ¬ 
παίδευσης και Κατάρτισης (Ο.Τ.Ε.Κ.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - ΤΟΥΡΙΣΜΟΥ 

Έχοντας υπόψη τις διατάξεις: 

1. Τηςπαρ. 3του άρθρου 32του Νόμου 3105/2003 "Του¬ 
ριστική εκπαίδευση και κατάρτιση, ρυθμίσεις για τον του¬ 
ρισμό και άλλες διατάξεις" (ΦΕΚ 29 Α'). 

2. Τις διατάξεις της παρ.5 του άρθρου 11 του Ν. 2837/ 
2000 "Ρύθμιση θεμάτων Ανταγωνισμού, Ρυθμιστικής Αρχής 
Ενέργειας, Τουρισμού και άλλες διατάξεις" (ΦΕΚ 178 Α'). 

3. Τις διατάξεις του Π.Δ. 122/2004 "Ανασύσταση του 
Υπουργείου Τουρισμού" (ΦΕΚ 85 Α'). 

4. Τις διατάξεις του Π.Δ. 121/2004 "Διορισμός Υπουρ¬ 
γών και Υφυπουργών" (ΦΕΚ84Α'). 

δ.Τιςδιατάξειςτου Π.Δ. 123/2004 "Διορισμός Υπουργού, 
Αναπληρωτή Υπουργού και Υφυπουργών" (ΦΕΚ86Α'). 

6. Την με αριθ. 1153/20.4.2004 Κοινή Απόφαση του Πρω¬ 
θυπουργού και του Υπουργού Τουρισμού "ανάθεση αρμο¬ 
διοτήτων στον Υφυπουργό Τουρισμού Αναστάσιο Λιάσκο". 

7. Την με αριθ. 14650/ΔΙΟΕ85/17.3.2004 Κοινή Απόφα¬ 
ση του Πρωθυπουργού και του Υπουργού Οικονομικών 
"περί ανάθεσης αρμοδιοτήτων στους Υφυπουργούς Οι¬ 
κονομικών" (ΦΕΚ 519 Β'). 

8. Την με αριθ. 20/22.1.2004 απόφαση η οποία λήφθηκε 
στην 2η/2004 συνεδρίαση του ΔΣ του ΟΤΕΚ. 

9. Το γεγονός ότι από τις διατάξεις της παρούσας δεν 
προκαλείται επιπλέον δαπάνη σε βάρος του τακτικού 
προϋπολογισμού του ΟΤΕΚ, αποφασίζουμε: 

I. Καθορίζουμε τους όρους απασχόλησης πρακτικής 
άσκησης των ασκουμένων σπουδαστών - μαθητών και κα- 
ταρτιζομένωντου Οργανισμού Τουριστικής Εκπαίδευσης 
και Κατάρτισης (Ο.Τ.Ε.Κ.), ως εξής: 

Α'ΥΠΟΧΡΕΩΣΕΙΣ ΣΠΟΥΔΑΣΤΩΝ - ΜΑΘΗΤΩΝ ΚΑΙ ΚΑΡ- 
ΤΙΖΟΜΕΝΩΝ 

Οι ασκούμενοι σπουδαστές-μαθητές και καταρτιζόμε¬ 
νοι οφείλουν: 

1) Να πραγματοποιούν την πρακτική τους άσκηση, σύμ¬ 
φωνα με το Πρόγραμμα Εκπαίδευσης σε Ξενοδοχειακές 
και Τουριστικές Επιχειρήσεις που τοποθετούνται με μέρι¬ 
μνα του Ο.Τ.Ε.Κ, κατά τους θερινούς μήνες κάθε εκπαι¬ 
δευτικής περιόδου. 

2) Να παρουσιάζονται στις Τουριστικές Επιχειρήσεις με 
έγγραφα της τοποθέτησής τους καθώς και το ατομικό βι¬ 
βλιάριο πρακτικής τους, την ημερομηνία που ορίζει ο 
Ο.Τ.Ε.Κκαι να παραμένουν σ’ αυτές μέχρι λήξης της πρα¬ 
κτικής τους άσκησης. Τυχόν μη παρουσίαση, θεωρείται 
αυθαίρετη διακοπή φοίτησης και έχει σαν αποτέλεσμα τη 
διαγραφή τους από τη δύναμη του Ο.Τ.Ε.Κ. 


Το ατομικό βιβλιάριο της πρακτικής άσκησης θα πρέπει 
να είναι στα χέρια του ασκούμενου καθ’ όλη τη διάρκεια 
αυτής και να επιδεικνύεται κάθε φορά που θα γίνεται η 
επιθεώρηση - εποπτεία, για συμπλήρωση αυτού, καθώς 
και συμπλήρωση & διεκπεραίωση των σχετικών εντύπων 
που περιλαμβάνονται σε αυτό. 

3) Να ακολουθούν ακριβώς και ανελλιπώς το ωράριο 
που ο Διευθυντής ή οι υπεύθυνοι της Επιχείρησης έχουν 
ορίσει, σύμφωνα με το κανονικό ωράριο, όπως αυτόπρο- 
βλέπεται από τις διέπουσες των εργαζομένων διατάξεις 
στις αντίστοιχες ειδικότητες. Αυθαίρετες απουσίες ή κα¬ 
θυστερήσεις προσέλευσης καταγράφονται από την Επι¬ 
χείρηση και τους επόπτες και συνεκτιμώνται στη γενική 
επίδοση πρακτικής άσκησης. 

Για κάθε αδικαιολόγητη ή δικαιολογημένη, για προσω¬ 
πικούς λόγους απουσία από την υπηρεσία, η Επιχείρηση 
έχει το δικαίωμα να παρακρατήσει από τον ασκούμενο, 
ποσό ίσο με το 1/25 του μηνιαίου επιδόματος του. 

Δικαιολογημένες απουσίες θεωρούνται αυτές που ο 
Ο.Τ.Ε.Κ έχει εγκρίνει με σχετικό έγγραφό του και οι 
ασκούμενοι που απουσιάζουν λόγω ασθένειας (με αναρ- 
ρωτική άδεια κρατικού φορέα), δικαιούνται αμοιβής μόνο 
για τις τρεις (3) πρώτες ημέρες της απουσίας τους. Ση¬ 
μειώνεται ότι ο σπουδαστής-μαθητής και καταρτιζόμενος 
που δεν πραγματοποίησε τα 9/10 της πρακτικής του για 
οποιονδήποτε λόγο, οφείλει να τη συμπληρώσει, προκει- 
μένου να κριθεί εάν θα τύχει ή όχι Διπλώματος ή Πτυχίου 
του Ο.Τ.Ε.Κ. 

4) Να μην αλλάζουν μεταξύ τους τις εργασίες που τους 
έχουν ανατεθεί, ή το ωράριο εργασίας, χωρίς προηγού¬ 
μενη έγκριση του Προϊσταμένου τους ή της Διεύθυνσης. 

5) Να φροντίζουν για την κόσμια και άψογη εμφάνισή 
τους και συγκεκριμένα: 

α) Να τηρούν αυστηρά τους κανόνες ατομικής υγιεινής 
και καθαριότητας. 

β) Να είναι πάντοτε ευπρεπείς ως προς την εμφάνιση 
καιτη συμπεριφοράτους, ιδιαίτερα στη διάρκεια της υπη¬ 
ρεσίας τους. 

γ) Να φορούν κατά τη διάρκεια της υπηρεσίας τους το 
ειδικό σήμα του Ο.Τ.Ε.Κ, για να ξεχωρίζουν από τους ερ¬ 
γαζόμενους και τυχόν ασκούμενους άλλων Σχολών. 

Σε περίπτωση που η Επιχείρηση διαθέτει ιδιαίτερη στο¬ 
λή για τα διάφορα Τμήματά της, θα πρέπει οι ασκούμενοι 
να τη φορούν απαραίτητα. 

6) Να φροντίζουν για την καλή διατήρηση των εγκατα¬ 
στάσεων, επίπλων και σκευών της Επιχείρησης και να 
αναφέρουν κάθε ζημιά ή φθορά που οι ίδιοι προξένησαν 
ή υπέπεσε στην αντίληψή τους. 

7) Να χρησιμοποιούν την πόρτα που η Επιχείρηση έχει 
ορίσει για την είσοδο του προσωπικού και να επιδεικνύ¬ 
ουν στον αρμόδιο υπάλληλο οποιοδήποτε αντικείμενο με¬ 
ταφέρουν, εφόσον τούτο ήθελε ζητηθεί. 

8) Να μη κυκλοφορούν ή παραμένουν σε χώρους της 
Επιχείρησης που προορίζονται για πελάτες, εφόσον δε 
βρίσκονται σε υπηρεσία, εκτός εάν άλλως ορίζεται από τη 
Διεύθυνση. 

9) Να μην επισκέπτονται πελάτες σε δωμάτια των Ξενο¬ 
δοχειακών Μονάδων. 

10) Να προσέρχονται για τη λήψη του πρωινού και των 
γευμάτων, εφ’ όσον τους παρέχονται, στις ώρες και στο 
χώρο που έχει καθορίσει η Επιχείρηση. 

11) Να μη διακόπτουν αυθαίρετα την πρακτική τους 
άσκηση, γιατί αυτή αποτελεί κατά τις κείμενες διατάξεις 




11388 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


συνέχεια της φοίτησής τους. Τυχόν αυθαίρετη διακοπή 
της έχει σαν αποτέλεσμα την οριστική διαγραφή τους από 
τον Ο.Τ.Ε.Κ. Η επίδοση που οι σπουδαστές-μαθητές και 
καταρτιζόμενοι επιδεικνύουν, κατά τη διάρκεια της πρα¬ 
κτικής άσκησης, χαρακτηρίζεται ανάλογα με τη βαθμολο¬ 
γία που συγκεντρώνεται ως εξής: "Άριστη"από 18.50-20, 
"Ικανοποιητική" από 15.50 - 18.49, "Καλή" από 12 - 15.49, 
"Μέτρια" από 8 -11.99 και "Κακή" από 0 - 7.99. 

Σε περίπτωση που ο τελικός χαρακτηρισμός είναι "Μέ¬ 
τρια" ή "Κακή", ο ασκούμενος υποχρεούται να επαναλάβει 
ολόκληρη την πρακτική άσκηση ή μέρος αυτής. 

12) Οι ανήλικοι μαθητές (κάτω των 18 ετών), να υπο¬ 
βάλλουν ή αποστέλλουν στο Εκπαιδευτήριο, με μέριμνα 
του Διευθυντή του Εκπαιδευτηρίου, πριν από την έναρξη 
της πρακτικής, Υπεύθυνη Δήλωση υπογεγραμμένη από 
τους γονείς τους, στην οποία θα αναφέρεται ότι συγκα- 
τατίθενται να πραγματοποιήσουν την πρακτική άσκησή 
τους, σύμφωνα με τον Κανονισμό πρακτικής άσκησης του 
Ο.Τ.Ε.Κ και ότι επιθυμούν να χαρακτηριστούν ως ανήλικοι 
ή μη, για την τοποθέτησή τους για πρακτική άσκηση. 

13) Θα πραγματοποιούνται, τρεις (3) επιθεωρήσεις κα¬ 
τά τη διάρκεια της πρακτικής άσκησης. Σ’ αυτές τις περι¬ 
πτώσεις οι Επιχειρήσεις θα ενημερώνονται για τον έλεγ¬ 
χο από τον επόπτη πρακτικής άσκησης τουλάχιστον πέ¬ 
ντε (5) ημέρες νωρίτερα για την ακριβή ημερομηνία και 
ώρα επίσκεψής του στην Επιχείρηση. Ο υπεύθυνος προ¬ 
σωπικού της Επιχείρησης, θα πρέπει να αναρτά σχετική 
ανακοίνωση. Οι ασκούμενοι σπουδαστές-μαθητές και κα¬ 
ταρτιζόμενοι οφείλουν οπωσδήποτε να παρευρίσκονται 
κατά την επιθεώρηση του επόπτη, άλλως θα εφαρμόζεται 
το άρθρο 2 του Κεφαλαίου Γ' ΓΕΝΙΚΕΣ ΔΙΑΤΑΞΕΙΣ του πα¬ 
ρόντος. Κατά την επίσκεψη - επιθεώρηση του επόπτη 
στην Επιχείρηση θα υπογράφουν στο βιβλιάριο πρακτι¬ 
κής άσκησης (το οποίο ο ασκούμενος πρέπει να φέρει μα¬ 
ζί του), ο ασκούμενος, ο επόπτης πρακτικής και η Διεύ¬ 
θυνση της Επιχείρησης. 

14) Να μεριμνούν ώστε στο τέλος της πρακτικής τους 
άσκησης να έχει συμπληρωθεί λεπτομερώς από τη Διεύ¬ 
θυνση της Επιχείρησης, το ατομικό βιβλιάριο πρακτικής 
τους (τέσσερα "μηνιαία δελτία αξιολόγησης ασκούμενου" 
και μία "βεβαίωση πραγματοποίησης πρακτικής άσκη¬ 
σης" εις τριπλούν). 

Τέλος, αφού κρατηθεί το πρωτότυπο της βεβαίωσης 
πραγματοποίησης πρακτικής άσκησης από τον ασκούμε¬ 
νο, το δευτερότυπο από την Επιχείρηση και το τριτότυπο 
να παραμείνει στο στέλεχος, (αφού έχουν υπογράφει και 
τα τρία από την Επιχείρηση, από τον ασκούμενο και από 
τον επόπτη), το ατομικό βιβλιάριο πρακτικής θα πρέπει να 
παραδίδεται από τον ασκούμενο, στη Γραμματεία του οι¬ 
κείου Εκπαιδευτηρίου ή να αποστέλλεται με συστημένη 
επιστολή αφού κρατηθεί η απόδειξη του ταχυδρομείου, 
το αργότερο σε δέκα (10) ημέρες από τη λήξη της. 

Να μεριμνούν επίσης για τη συμπλήρωση των εντύπων 
που συμπεριλαμβάνονται μέσα στο Βιβλιάριο πρακτικής 
τους και να τα αποστέλλουν ανάλογα εκεί που αναγράφει 
στο τέλος το κάθε έντυπο, το αργότερο σε δέκα (10) ημέ¬ 
ρες από τη λήξη της πρακτικής τους άσκησης. 

Β'ΔΙΚΑΙΩΜΑΤΑ ΣΠΟΥΔΑΣΤΩΝ - ΥΠΟΧΡΕΩΣΕΙΣ ΕΡΓΟ¬ 
ΔΟΤΩΝ 

Οι ασκούμενοι σπουδαστές-μαθητές και καταρτιζόμε¬ 
νοι δικαιούνται: 

1) Να τοποθετηθούν σε Ξενοδοχειακές και Τουριστικές 
Επιχειρήσεις, μετά την τελική επεξεργασία και κατανομή 


απάτην Κεντρική Υπηρεσία του Ο.Τ.Ε.Κ, με τη μέριμνα και 
ευθύνη των Εκπαιδευτηρίων και σε συνεργασία με την αρ¬ 
μόδια υπηρεσία, βάσει της σειράς βαθμολογικής επίδο¬ 
σής τους. 

2) Να λαμβάνουν από την επιχείρηση μηνιαίο επίδομα 
πρακτικής άσκησης για την αντιμετώπιση των μικροεξό- 
δωντους 250 ΕΥΡΩ. 

3) Σε περίπτωση που η Επιχείρηση δεν προσφέρει στέ¬ 
γη, θα πρέπει να καταβάλλει στους ασκούμενους επιπλέ¬ 
ον του επιδόματος πρακτικής και επίδομα στέγης 150 ΕΥ¬ 
ΡΩ μηνιαία. 

4) Να λαμβάνουν από την Επιχείρηση, τα οδοιπορικά 
τους έξοδα που πραγματοποιούν κατά τη μετάβασή τους 
και αποχώρησή τους από αυτή, με την έναρξη και λήξη 
της πρακτικής τους, αφού καταθέσουν στην Επιχείρηση 
τις σχετικές αποδείξεις πληρωμής των εισιτηρίων τους. 

Διευκρινίζεται ότι σαν μετακίνηση θεωρείται η μετάβαση 
στην Επιχείρηση απότοντόποτης μόνιμης κατοικίαςτους. 
Το ποσό που υποχρεούται η Επιχείρηση να καταβάλει θα 
είναι η αξία του εισιτηρίου του λεωφορείου ή του τραίνου 
(Β' θέση) ή του πλοίου (Β' θέση), ανεξαρτήτως εάν ο 
ασκούμενος χρησιμοποιήσει άλλο μεταφορικό μέσο. 

5) Οι ασκούμενοι κατά τη διάρκεια πρακτικής άσκησης 
δικαιούνται και πρέπει να λαμβάνουν δύο (2) ημέρες ανά¬ 
παυσης την εβδομάδα, (σύνολο οκτώ (8) ημερών ανά¬ 
παυσης μηνιαία). 

6) Να διαμένουν μέσα στην Επιχείρηση, ανά 2 - 3 άτομα 
σε δωμάτια που ο Ε.Ο.Τ έχει χαρακτηρίσει ως κατάλληλα 
για το προσωπικό ή σε άλλα δωμάτια έξω ή μέσα στην Επι¬ 
χείρηση, κατάλληλα κατά τη γνώμη του επόπτη πρακτι¬ 
κής. 

7) Να διατρέφονται, με βάση το εδεσματολόγιο προσω¬ 
πικού. Στις περιπτώσεις που προβλέπεται ίδιο γεύμα και 
δείπνο να λαμβάνεται μέριμνα για πληρέστερη διατροφή 
των ασκουμένων. 

8) Να χρησιμοποιούν δωρεάν τα μεταφορικά μέσα της 
Επιχείρησης, όπου υπάρχουν, σύμφωνα με τη διαδικασία 
που έχει καθορίσει η Διεύθυνση. 

9) Να δέχονται επισκέψεις φιλικών ή συγγενικών τους 
προσώπων στις ελεύθερες ώρες τους και σε χώρο που 
ορίζεται από τη Διεύθυνση της Επιχείρησης. 

10) Να εργάζονται σύμφωνα με το πρόγραμμα πρακτι¬ 
κής άσκησης στα διάφορα τμήματα με κανονικό ωράριο, 
όπως αυτό προβλέπεται από τις διατάξεις που διέπουν 
τους εργαζομένους στις αντίστοιχες ειδικότητες, χωρίς 
να γίνεται κατάχρηση του ωραρίου για ασκούμενους 
σπουδαστές-μαθητές και καταρτιζόμενους από τις Επι¬ 
χειρήσεις. Τυχόν απασχόληση πέραν του προβλεπομέ- 
νου στην πρακτική άσκηση ωραρίου, διέπεται από τις κεί¬ 
μενες διατάξεις (προβλεπόμενη σχετική διάταξη από την 
Ε.Γ.Σ.Σ.Ε περί μαθητευομένων). 

Οι ανήλικοι ασκούμενοι μαθητές απαγορεύεται ρητά να 
πραγματοποιούν νυκτερινή εργασία. Για τους ενήλικες 
που πραγματοποιούν νυκτερινή εργασία θα πρέπει πάντα 
να υπάρχει υπεύθυνος της Επιχείρησης, τον οποίον θα 
συνεπικουρούν. 

Οι ασκούμενοι σπουδαστές-μαθητές και καταρτιζόμε¬ 
νοι του Ο.Τ.Ε.Κ, σύμφωνα με την κείμενη νομοθεσία, δεν 
υπάγονται σε καμία άλλη ασφαλιστική εισφορά υπέρ του 
ΙΚΑ, εκτός από την υποχρεωτική ασφαλιστική εισφορά 
κατά του κινδύνου ατυχήματος υπέρ του ΙΚΑ, η οποία 
υπολογίζεται σε ποσοστό 1% επί της 12ης ασφαλιστικής 
κλάσης όπως ισχύει και επιβαρύνει τις Επιχειρήσεις δη- 

μόσιου και ιδιωτικού τομέα οτις οποίες πραγματοποιείται 
πρακτική άσκηση. 

11) Να απευθύνονται για κάθε πρόβλημά τους στο Δι¬ 
ευθυντή της Επιχείρησης ή υπεύθυνο για θέματα προσω¬ 
πικού και στον επόπτη πρακτικής, εγγράφως ή τηλεφωνι¬ 
κός εάν το θέμα επείγει. 

12) Επιτρέπεται στους ενήλικες ασκούμενους που δια¬ 
μένουν μέσα στις Επιχειρήσεις να εξέρχονται από τη μο¬ 
νάδα ή και να διανυκτερεύουν έξω από αυτή, τις ώρες μη 
απασχόλησής τους και κατά τις ημέρες ανάπαυσης. 

Οι ανήλικοι προκειμένου να κάνουν χρήση αυτού του δι¬ 
καιώματος, θα πρέπει να λάβουν σχετική έγγραφη άδεια 
από το Διευθυντή της Επιχείρησης ή αρμόδιο υπάλληλο ή 
τον υπεύθυνο πρακτικής άσκησης της περιοχής, αφού 
προηγουμένως έχουν υποβάλλει συγκατάθεση των γονέων 
τους (με υπογραφή θεωρημένη απάτην Αστυνομική Αρχή). 

Οι ενήλικες ασκούμενοι επιτρέπεται να διαμένουν με δι¬ 
κές τους δαπάνες εκτός της επιχείρησης στην οποία απα¬ 
σχολούνται. 

Επίσης θα πρέπει όλοι οι ασκούμενοι να συμμορφώνο¬ 
νται με τις οδηγίες της Διεύθυνσης της Επιχείρησης, σε 
θέματα που έχουν σχέση με την υγιεινή και την ασφάλειά 
τους. 

13) Ο Ο.Τ.Ε.Κ αναλαμβάνει την Ιατροφαρμακευτική και 
Νοσοκομειακή περίθαλψη σε Κρατικό Νοσοκομείο, όπως 
προκύπτει από τις κείμενες διατάξεις αναφορικά με τη 
φοίτηση (θεωρητική εκπαίδευση και πρακτική άσκηση), 
σύμφωνα με τις οποίες η προκύπτουσα δαπάνη για την 
κάλυψη της αναφερομένης περίθαλψης των σπουδα- 
στών-μαθητών και καταρτιζομένων του Ο.Τ.Ε.Κ κατά τη 
θεωρητική εκπαίδευση και πρακτική άσκηση, καλύπτεται 
από τον τακτικό προϋπολογισμό του Ο.Τ.Ε.Κ. 

14) Να απευθύνονται σε γιατρούς Κρατικού Νοσοκο¬ 
μείου ή αγροτικούς ή Κέντρα Υγείας, σε περίπτωση που 
αντιμετωπίζουν πρόβλημα υγείας και να προμηθεύονται 
φάρμακα που θα συνιστούν οι ανωτέρω γιατροί, με συ¬ 
νταγή και τιμολόγιο. 

Να καταβάλλουν τις δαπάνες οι ίδιοι και να στέλνουν 
όλα τα δικαιολογητικά στην Εκπαιδευτική Μονάδα τους, 
για να τους επιστραφούντα χρήματα που ξόδεψαν για την 
αγορά φαρμάκων. 

Ο Ο.Τ.Ε.Κ, αναλαμβάνει επίσης κατά τη διάρκεια της 
πρακτικής και κατά περίπτωση, τα έξοδα Νοσοκομειακής 
περίθαλψης σε Κρατικό Νοσοκομείο, βάσει δικαιολογητι- 
κών, είτε των νοσηλευθέντων εφόσον πλήρωσαν οι ίδιοι, 
είτε απευθείας στο Νοσοκομείο όπου νοσηλεύτηκαν. 

15) Να αποστέλλουν, μέσω της Διεύθυνσης της Επιχεί¬ 
ρησης, προς τον επόπτη πρακτικής, τυχόν αιτήσεις τους 
για πολυήμερες άδειες, κ.λ.π., που θα συνοδεύονται από 
παραστατικά στοιχεία κρατικού φορέα και τη γνώμη της 
Επιχείρησης. 

Σε περίπτωση έκτακτης άδειας θα πρέπει να ενημερώ¬ 
νουν αμέσως το Διευθυντή ή τον υπεύθυνο προσωπικού, 
εγγράφως εάν είναι δυνατόν, ή τον επόπτη πρακτικής, ο 
οποίος και θα ενημερώνει την Επιχείρηση. Για την τελική 
έγκριση της έκτακτης άδειας από τον Ο.Τ.Ε.Κ ακολουθεί¬ 
ται η διαδικασία της κανονικής. 

16) Να λαμβάνουν αναβολή πραγματοποίησης της πρα¬ 
κτικής τους, σε περίπτωση ύπαρξης πολύ σοβαρών και 
συγκεκριμένων λόγων, αφού αποστείλουν (εντός δέκα 
(10) ημερών το πολύ) προς την Κεντρική Υπηρεσία του 
Ο.Τ.Ε.Κ σχετικά δικαιολογητικά στοιχεία, προερχόμενα 
από κρατικό φορέα. 


Τη χορήγηση ή μη της αναβολής, κρίνειη Κεντρική Υπη¬ 
ρεσία του Ο.Τ.Ε.Κ. Σε περίπτωση χορήγησης αναβολής 
πρακτικής άσκησης, ως ανωτέρω, ο ασκούμενος θα πρέ¬ 
πει να πραγματοποιήσει την οφειλόμενη πρακτική του 
άσκηση, σε μεταγενέστερο χρόνο που θα τους καθορίζει 
η Κεντρική Υπηρεσία του Ο.Τ.Ε.Κμε σχετικό έγγραφο της 
χορηγηθείσας αναβολής τους. 

Σπουδαστής, που έλαβε αναβολή πρακτικής άσκησης 
στο Α' ή στο Β' έτος σπουδών, υποχρεούται να την πραγ¬ 
ματοποιήσει μετά το πέρας της πρακτικής άσκησης του Γ 
έτους σπουδών. 

Μαθητής που έλαβε αναβολή πρακτικής άσκησης στο 
Α' έτος σπουδών υποχρεούται να την πραγματοποιήσει 
μετά το πέρας της πρακτικής άσκησης Β' έτους σπουδών. 

Καταρτιζόμενος που έλαβε αναβολή πρακτικής άσκη¬ 
σης Α' και Β' εξαμήνου υποχρεούται να την πραγματοποι¬ 
ήσει μετά το πέρας της πρακτικής άσκησης του Γ και Δ' 
εξαμήνου. 

17) Να παραλαμβάνουν το πρωτότυπο της βεβαίωσης 
πραγματοποίησης πρακτικής άσκησης από το ατομικό βι¬ 
βλιάριο πρακτικής τους, συμπληρωμένο από την Επιχεί¬ 
ρηση, αφού υπογράψουν στα αντίγραφα, προκειμένου να 
ενημερώνονται για τα αποτελέσματα της πρακτικής τους 
άσκησης. 

Γ ΓΕΝΙΚΕΣ ΔΙΑΤΑΞΕΙΣ 

1) Για θέματα που δεν ρυθμίζονται από τον παρόντα Κα¬ 
νονισμό, αρμόδιο να αποφασίζει είναι το Δ.Στου Ο.Τ.Ε.Κ. 

2) Σε περίπτωση μη τήρησης του παρόντος Κανονισμού 
εκ μέρους των ασκουμένων, η Διεύθυνση της Επιχείρη¬ 
σης ενημερώνει εγγράφως τον επόπτη πρακτικής της πε¬ 
ριοχής, ο οποίος και ασκεί Πειθαρχική εξουσία, σύμφωνα 
με τις διατάξεις του Πειθαρχικού Δικαίου του Ο.Τ.Ε.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2004 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΑΠΑΣΧΟΛΗΣΗΣ ΚΑΙ 

ΟΙΚΟΝΟΜΙΚΩΝ ΚΟΙΝ. ΠΡΟΣΤΑΣΙΑΣ 

Π. ΔΟΥΚΑΣ Π. ΠΑΝΑΓΙΩΤΟΠΟΥΛΟΣ 

ΥΦΥΠ. ΤΟΥΡΙΣΜΟΥ 

Α. ΛΙΑΣΚΟΣ 
-♦- 

Αριθ.3141 (6) 

Άδεια άσκησης του λειτουργήματος του Δημοσιογράφου 
σε Ειδικό Συνεργάτη του Πολιτικού Γραφείου του 
Υπουργού Τουρισμού Δ. Αβραμόπουλου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΤΟΥΡΙΣΜΟΥ 

Έχοντας υπόψη: 

1. Τις διατάξεις του άρθρου 30 του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ137/Α/16.7.1985) 

2. Τις διατάξεις του άρθρου 9 της Π.Υ.Σ. 88/2.8.1985 
«Οργάνωση και Λειτουργία των Πολιτικών Γ ραφείων με- 
λώντης Κυβέρνησης και Υφυπουργών» (ΦΕΚ 142/Α/1985) 
όπως τροποποιήθηκε και συμπληρώθηκε με την ΠΥΣ 
120/1985 (ΦΕΚ 176/Α/1985) 206/1993 (ΦΕΚ 219/Α/1993) 
και 377/1996 (ΦΕΚ 6/Α/1996) και 33/30.5.1997 (ΦΕΚ 
19/Α/30.5.1997). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Την 2/8098/0022/9.2.2004 Κοινή Απόφαση των 
Υπουργών Οικονομίας και Οικονομικών και Εσωτερικών, 
Δημόσιας Διοίκησης και Αποκέντρωσης με θέμα «Αποδο¬ 
χές μετακλητών, ειδικών συμβούλων και συνεργατώντων 
Πολιτικών Γραφείων μελών της Κυβέρνησης και Υφυ¬ 
πουργών» (ΦΕΚ 332/Β/11.2.2004 ) σε συνδυασμό με την 
2/15854/0022/22.3.2004 απόφαση Υφυπουργού Οικονο¬ 
μίας και Οικονομικών. 

4. Το Π.Δ. 122/17.3.2004 «Ανασύσταση του Υπουργείου 
Τουρισμού» (ΦΕΚ 85/Α/17.3.2004). 

5. Τις διατάξεις του Π.Δ. 123/18.3.2004 «Διορισμός 
Υπουργού, Αναπληρωτή Υπουργού και Υφυπουργού» 
(ΦΕΚ 86/Α/18.3.2004). 

6. Την 1534/28.4.2004 Απόφαση Υπουργού Τουρισμού 
«Πλήρωση θέσης με διορισμό Ειδικού Συνεργάτη στο Πο¬ 
λιτικό Γραφείο του Υπουργού Τουρισμού» (ΦΕΚ 134/Γ/ 
11.5.2004). 

7. Την ΔΙΔΚΦ1/2/6139/23.3.2004 (ΦΕΚ527/Β/24.3.2004) 
απόφαση του Πρωθυπουργού και Υπουργού Εσωτερικών 
ΔημόσιαςΔιοίκησης και Αποκέντρωσης περί ανάθεσης αρ¬ 
μοδιοτήτων στους Υφυπουργούς ΕΣΔΔΑ, αποφασίζουμε: 

Εγκρίνουμε την άσκηση του λειτουργήματος του Δημο¬ 
σιογράφου, από τον Λεύκοβιτς Στέλιου του Ηλία, παράλ¬ 
ληλα με την άσκηση των καθηκόντωντου σε θέση Ειδικού 
Συνεργάτη στο Πολιτικό Γραφείο του Υπουργού Τουρι¬ 
σμού Δ. Αβραμόπουλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2004 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΤΟΥΡΙΣΜΟΥ 

Α. ΑΝΔΡΕΟΥΛΑΚΟΣ Δ. ΑΒΡΑΜΟΠΟΥΛΟΣ 

-♦- 

Αριθ.3142 (7) 

Άδεια άσκησης του λειτουργήματος του Μηχανολόγου- 
Μηχανικού Σε Ειδικό Συνεργάτη του Πολιτικού Γρα¬ 
φείου του Υπουργού Τουρισμού Δ. Αβραμόπουλου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΤΟΥΡΙΣΜΟΥ 

Έχοντας υπόψη: 

1. Τις διατάξεις του άρθρου 30 του Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ 137/Α/16.7.1985). 


2. Τις διατάξεις του άρθρου 9 της Π.Υ.Σ. 88/2.8.1985 
«Οργάνωση και Λειτουργία των Πολιτικών Γ ραφείων με- 
λώντης Κυβέρνησης και Υφυπουργών» (ΦΕΚ 142/Α/1985) 
όπως τροποποιήθηκε και συμπληρώθηκε με την ΠΥΣ 
120/1985 (ΦΕΚ 176/Α/1985) 206/1993 (ΦΕΚ 219/Α/1993) 
και 377/1996 (ΦΕΚ 6/Α/1996) και 33/30.5.1997 (ΦΕΚ 
19/Α/30.5.1997). 

3. Την 2/8098/0022/9.2.2004 Κοινή Απόφαση των 
Υπουργών Οικονομίας και Οικονομικών και Εσωτερικών, 
Δημόσιας Διοίκησης και Αποκέντρωσης με θέμα «Αποδο¬ 
χές μετακλητών, ειδικών συμβούλων και συνεργατώντων 
Πολιτικών Γ ραφείων μελών της Κυβέρνησης και Υφυ¬ 
πουργών» (ΦΕΚ 332/Β/11.2.2004 ) σε συνδυασμό με την 
2/15854/0022/22.3.2004 απόφαση Υφυπουργού Οικονο¬ 
μίας και Οικονομικών. 

4. Το Π.Δ. 122/17.3.2004 «Ανασύσταση του Υπουργείου 
Τουρισμού» (ΦΕΚ 85/Α/17.3.2004). 

5. Τις διατάξεις του Π.Δ. 123/18.3.2004 «Διορισμός 
Υπουργού, Αναπληρωτή Υπουργού και Υφυπουργού» 
(ΦΕΚ 86/Α/18.3.2004). 

6. Την 1340/23.4.2004 Απόφαση Υπουργού Τουρισμού 
«Πλήρωση θέσης με διορισμό Ειδικού Συνεργάτη στο Πολι¬ 
τικό Γ ραφείο του Υπουργού Τουρισμού» (ΦΕΚ 123 Γ/2004). 

7. Την ΔΙΔΚ Φ1 /2/6139/23.3.2004 (ΦΕΚ527/Β/24.3.2004) 
απόφασητου Πρωθυπουργού και Υπουργού Εσωτερικών 
Δημόσιας Διοίκησης και Αποκέντρωσης περί ανάθεσης 
αρμοδιοτήτων στους Υφυπουργούς ΕΣΔΔΑ, αποφασί¬ 
ζουμε: 

Εγκρίνουμε την άσκηση του λειτουργήματος του Μη¬ 
χανολόγου - Μηχανικού, από τον Στάντζο Χρήστο του Γε- 
ωργίου, παράλληλα με την άσκηση των καθηκόντων του 
σε θέση Ειδικού Συνεργάτη στο Πολιτικό Γ ραφείο του 
Υπουργού Τουρισμού Δ. Αβραμόπουλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2004 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΤΟΥΡΙΣΜΟΥ 

Α. ΑΝΔΡΕΟΥΛΑΚΟΣ Δ. ΑΒΡΑΜΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




